Jegyzőkönyv

Készült 2018.szeptember 27-én 15.00 órától megtartott Sükösdi Roma Nemzetiségi Önkormányzat képviselő-testületének ülésén. Helye: Sükösdi Polgármesteri Hivatal jegyzői iroda.

Jelen vannak:

Radics Tamás elnök

Pintye Józsefné elnökhelyettes

Kővári András képviselő

meghívottak: Bánné dr. Raffai Gyöngyi jegyző (jegyzőkönyvvezető)

Reinerné Faddi Katalin gazd. főelőadó

Radics Tamás elnök: Köszönti a megjelenteket, megállapítja, hogy a képviselő-testület ülése a 3 fő képviselő jelenlétével határozatképes. Jegyzőkönyv hitelesítőnek Pintye Józsefnét kéri fel. Ismerteti a naprendi pontokat:

**Napirendek:**

1. **Beszámoló a gyenesdiási gyermeküdültetésről**
2. **A Sükösdi Roma Nemzetiségi Önkormányzat 2018. évi költségvetésének módosítása**
3. **Egyebek**3.1. Tájékoztató az önkormányzat 2018. szeptember 20-ig teljesített kiadásairól
   1. Szemétprobléma a Horgász u. 21. és a Horgász 26. számú ingatlanoknál

Kéri a napirendek és a jegyzőkönyv hitelesítő elfogadását.

(a képviselők kézfelemeléssel jelzik egyetértésüket)

1. **Napirend: Beszámoló a gyenesdiási gyermeküdültetésről.**

Radics Tamás elnök: Egy rendkívül jó hangulatú, sikeres tábort tudtunk megvalósítani az Emberi Erőforrás Minisztérium pályázati támogatási forrásából és kis részben saját költségvetési forrásból. (felolvassa az elkészített írásbeli beszámolót)

Sajnos egy gyermek megbetegedett, így az őrá jutó támogatás megmaradt. Felhasználásáról egyeztetnünk kell a támogatóval, mert voltak nem várt költségek, pl. a strand belépők, messze volt a szabad strand a tábortól, így a közelebbi fizetősbe mentünk, de nem bántuk meg, nagyon kulturált, szép strand volt ez. Amint megtudjuk, hogy lehet-e módosítani a támogatást, kiderült, hogy mennyi összeg kellene még a kiadásokhoz a feladatalapú támogatásból. Ennek eredményéről beszámolok a testületnek.

A képviselők egyetértettek a felvetéssel és 3 igen egyhangú szavazattal meghozták alábbi határozatukat:

**12/2018.(IX.27.) N.Kt. sz. határozat**

**Tárgy: Beszámoló a gyenesdiási gyermeküdültetésről**

**A Sükösdi Roma Nemzetiségi Önkormányzat Képviselő-testülete a 2018. augusztus 26-tól szeptember 1-ig megrendezett gyermeküdültetés rendezvényéről szóló beszámolót elfogadja.**

**Határidő: folyamatos**

**Felelős: Elnök**

1. **Napirend: A Sükösdi Roma Nemzetiségi Önkormányzat 2018. évi költségvetésének módosítása**

Radics Tamás elnök: Az előterjesztést megkaptuk, átadom a szót a gazdálkodási iroda főelőadójának.

Reinerné Faddi Katalin gzad. főea.: Az előirányzatok módosítását a költségvetés elfogadását követően érkezett bevételek és azok felhasználásnak kiadásai tették szükségessé. A 2018. június 30-ig lekönyvelt tételekkel módosítottunk. A bevételek közül a működési célú bevételek áht-n belül 732.600 Ft-tal, a Finanszírozási bevételek 33.796 Ft- tal módosultak. A kiadások között a személyi juttatások 67.145 Ft-tal, a munkaadókat terhelő járulékok 27.405 Ft-tal, a dologi kiadások 671.846 Ft-tal módosultak.

A képviselők részéről kérdés nem merült fel és 3 igen egyhangú szavazattal meghozták alábbi határozatukat:

**13/2018.(IX.27.) N.Kt. sz. határozat**

**Tárgy: Sükösdi Roma Nemzetiségi Önkormányzat 2018. évi költségvetésének módosítása**

**A Sükösdi Roma Nemzetiségi Önkormányzat (továbbiakban: nemzetiségi önkormányzat) a nemzetiségek jogairól szóló 2011. évi CLXXIX. törvény 114.§ (1) d. pontja és az államháztartásról szóló 2011. évi CXCV. törvény 26.§-a alapján a nemzetiségi önkormányzat 2018. évi költségvetéséről az alábbi határozatát hozza:**

1. A nemzetiségi önkormányzat 2018. évi költségvetése

**1.1 A nemzetiségi önkormányzat Képviselő-testülete a 2018. évi költségvetés főösszegét 1.548.396 forintban állapítja meg.**

**1.2 A költségvetés fő számai:**

**a) a költségvetési bevételek összege: 1.514.600 forint,**

**b) a költségvetési kiadások összege: 1.548.396 forint,**

**c) a költségvetés egyenlege - a költségvetési bevételek és költségvetési kiadások különbözete -:**

**33.796 forint hiány*.***

**1.3 A 2018. évi költségvetés kiemelt költségvetési bevételi előirányzatai:**

**B1. Működési célú támogatások államháztartáson belülről: 1.514.600 forint,**

**B2. Felhalmozási célú támogatások államháztartáson belülről: 0 forint,**

**B3. Közhatalmi bevételek: 0 forint,**

**B4. Működési bevételek: 0 forint,**

**B5. Felhalmozási bevételek: 0 forint,**

**B6. Működési célú átvett pénzeszközök: 0 forint,**

**B7. Felhalmozási célú átvett pénzeszközök: 0 forint,**

**Költségvetési bevételek összesen: 1.514.600 forint.**

**1.4 A nemzetiségi önkormányzat költségvetési bevételeiből:**

**a) a kötelező feladatok bevételei: 1.514.600 forint,**

**b) az önként vállalt feladatok bevételei: 0 forint,**

**c) az államigazgatási feladatok bevételei: 0 forint.**

**1.5 A nemzetiségi önkormányzat költségvetési bevételei előirányzat csoportonként:**

**a) működési költségvetés bevételi előirányzat csoport: 1.514.600 forint,**

**b) felhalmozási költségvetés bevételi előirányzat csoport: 0 forint.**

**1.6 A 2018. évi költségvetés kiemelt költségvetési kiadási előirányzatai:**

**K1. Személyi juttatások: 67.145 forint,**

**K2. Munkaadókat terhelő járulékok és szociális hozzájárulási adó: 27.405 forint,**

**K3. Dologi kiadások: 1.453.846 forint,**

**K4. Ellátottak pénzbeli juttatásai 0 forint,**

**K5. Egyéb működési célú kiadások: 0 forint,**

**K6. Beruházások: 0 forint,**

**K7. Felújítások: 0 forint,**

**K8. Egyéb felhalmozási célú kiadások: 0 forint,**

**Költségvetési kiadások összesen: 1.548.396 forint.**

**1.7 A nemzetiségi önkormányzat költségvetési kiadásaiból:**

**a) a kötelező feladatok kiadásai: 1.548.396 forint,**

**b) az önként vállalt feladatok kiadásai: 0 forint,**

**c) az államigazgatási feladatok kiadásai: 0 forint.**

**1.8 A nemzetiségi önkormányzat költségvetési kiadásai előirányzat csoportonként:**

**a) működési költségvetés kiadási előirányzat csoport: 1.548.396 forint,**

**b) felhalmozási költségvetés kiadási előirányzat csoport: 0 forint.**

**1.9 A nemzetiségi önkormányzat nevében végzett beruházási kiadások beruházásonként:**

**Kisértékű tárgyi eszközök beszerzése 0 forint.**

**1.10 A nemzetiségi önkormányzat költségvetésében a K5. Egyéb működési célú kiadások kiemelt kiadási előirányzaton belül általános és céltartalékot nem képez.**

**1.11 A Képviselő-testület 2018. évre nem tervez létszám-előirányzatot.**

**1.12 A költségvetési évben a nemzetiségi önkormányzatnak a Magyarország gazdasági stabilitásáról szóló 2011. évi CXCIV. törvény (a továbbiakban: Stabilitási Tv.) 3. § (1) bekezdése szerinti adósságot keletkező ügylete nincs.**

2. A költségvetés végrehajtására vonatkozó szabályok

**2.1. A nemzetiségi önkormányzat bevételeinek és kiadásainak módosításáról, a kiadási előirányzatok közötti átcsoportosításról a képviselő-testület dönt.**

**2.2. A képviselő-testület az előirányzat-módosítás, előirányzat-átcsoportosítás átvezetéseként legkésőbb az éves költségvetési beszámoló elkészítésének határidejéig, december 31-i hatállyal módosítja a költségvetési határozatát.**

**2.3. A nemzetiségi önkormányzat a fizetési számláján lévő szabad pénzeszközeit betétként csak a fizetési számlájához kapcsolódó alszámlán kötheti le, melyről a képviselő-testület dönt.**

3. Záró rendelkezések

**3.1.A határozat meghozatalának napjától, azaz 2018. szeptember 27-től érvényes, mely napon a képviselő-testüket a 4/2016.(II.11.) N.Kt. sz. határozatot visszavonja.**

**3.2. A határozat rendelkezéseit 2018. január 1-től kell alkalmazni.**

Határidő: folyamatos

Felelős: Elnök

1. **Napirend: Egyebek  
   3.1. Tájékoztató az önkormányzat 2018. szeptember 20-ig teljesített kiadásairól**

Reinerné Faddi Katalin gazd. főea.: A táblázaton felül annak elkészülte után még 14 000 ft gyógyszer kiadás jelentkezett. Láthatóak a megmaradt összegek mind a működési mind a feladatalapú támogatásból.

A képviselők megbeszélték, hogy milyen kiadásokat terveznek még. Felmerült két program a roma gyermekek és fiatalok számára, a Piriponty Játszóházban Baján és a keceli Pintér emlékpark, mely utóbbira főleg fiúkra számítanak. Lányoknak külön program ajánlatos, megszervezésére kérik fel Pintye Józsefnét. Karácsonyi programról is szó esett - műsor és étkezés-, melyet az önkormányzati napközi konyhán szeretnének megtartani. 2019. tavaszán pedig a roma nagyszülőknek szerveznének rendezvényt. Működés kiadásból az irodájukba bútorzatra volna szükség és egy multifunkcionális nyomtatóra, kisebb értékű tárgyi eszközökre.

Kővári András képviselő: A nagyobb kirándulásokra be lehet iktatni egy ebédet is.

Más nem merült fel, és a képviselők 3 igen szavazattal az alábbi határozatot hozták meg:

**14/2018.(IX.27.) N. Kt. sz. határozat**

**Tárgy: Működési és feladatalapú támogatások felhasználása**

**A Sükösdi Roma Nemzetiségi Önkormányzat Képviselő-testülete az alábbi programok szervezéséről dönt:**

1. **Roma gyermekek, fiatalok számára: 2018. évben Piriponty Játszóház látogatása Baján, Pintér Emlékpark látogatása Kecelre, roma lányoknak külön program.**
2. **Roma lakosság számára: Karácsonyi köszöntő ebéddel és zeneszolgáltatással a Sükösdi Polgármesteri Hivatal Napközi konyháján.**
3. **2019. év tavaszán: Roma nagyszülők napja program.**
   1. Szemétprobléma a Horgász u. 21. és a Horgász 26. számú ingatlanoknál

Kővári András képviselő: Többször említettem már, a Horgász 21. sz. alatti ingatlant. Itt a telekre és a félig felépült elhagyott házba állandóan szemetet dobálnak be, nagyon nagy a bűz. Ugyanez jellemző a szomszédjában is, ahol a bútoroktól a legkülönbözőbb szemét van az udvarban.

A jegyző tájékoztatja a képviselőt, hogy az ingatlanokban szemetelőt jelentse be és a jegyző hulladékgazdálkodási hatáskörében tud eljárni ellene, az ingatlan tulajdonosának gyermeke pedig ígéretet tett az ingatlan tisztítására.

Más nem merült fel, az elnök a részvételt megköszönte, az ülést 15.35-kor bezárta.

Kmf.

Radics Tamás Pintye Józsefné

Elnök Elnökhelyettes

jegyzőkönyv hitelesítője